**אברהים עקיל** (בערבית: **ابراهيم عقيل**), המוכר גם בשם **אל-חאג' תחסין** או בשמו הבדוי **אל-חאג' עבדול חאדר**, הוא איש צבא לבנוני ובכיר בארגון חזבאללה. הוא חבר במועצת הג'יהאד, המפקחת על הפעולות הצבאיות ופעולות הביטחון של הארגון. כיום משמש כרמטכ"ל של חזבאללה.

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. 
בשנות השמונים היה עקיל פעיל מרכזי של ארגון הג'יהאד האסלאמי (אנ'), זרוע טרור של חזבאללה. הארגון ביצע את פיצוץ שגרירות ארצות הברית בביירות (אנ') (18 אפריל 1983) בו נהרגו 63 אנשים ואת הפיגועים בבסיסי הכוח הרב-לאומי בביירות שגרמו למותם של 305 אנשים. בשנות השמונים ניהל חטיפת בני ערובה אמריקאים וגרמנים (אנ').

ב־4 בפברואר 2000 שיגרו מסוקי אפאצ'י טילים לעבר מכוניתו של עקיל, שהיה באותה העת המפקד הבכיר של חזבאללה בדרום לבנון. למרות הפגיעה המדויקת, עקיל נפצע באורח קל ונחלץ מהאירוע.

בקיץ 2006, במהלך מלחמת לבנון השנייה, היה עקיל אחראי לתיאום המודיעיני בין חזבאללה לצבא סוריה.

בספטמבר 2006, בעת ששימש כראש שירות הביטחון והביון של הארגון, דווח בעיתון *Intelligence Online* (צר') שעקיל היה בין שלושה מפעילי חזבאללה, לצד חסן נסראללה ומוסטפא בדר א-דין, שביקרו בצפון קוריאה במשך מספר חודשים בתקופה שבין שנות ה־80 לשנות ה־90 המוקדמות לצורך אימונים.

ב־21 ביולי 2015 סומן עקיל על ידי מחלקת האוצר של ארצות הברית כבעל קשרים הדוקים להנהגת ארגון חזבאללה וכפועל למענו או מטעמו, לצד בכירים נוספים בארגון – מוסטפא בדר א-דין, פואד שכר ועבד אל-נור שאלאן. הוא סומן כמי שמילא תפקיד חיוני במערכה הצבאית של חזבאללה בסוריה על ידי סיוע ללוחמי הארגון ולחיילי המשטר הפרו-סורי נגד כוחות האופוזיציה הסורית בקרבות שעל אדמת סוריה; וכן, על שהיה מבוקש במספר 'מודעות אדומות' באינטרפול, המתעדות את ההיסטוריה הארוכה שלו בארגון, כולל מעורבותו בהחזקת שני אזרחים גרמניים כבני ערובה בשלהי שנות ה־80 ובמסע הפצצות בפריז בשנת 1986.

במאי 2016 לאחר חיסולו של מוסטפא בדר א-דין, עקיל היה אחד משני המועמדים (לצד פואד שכר) לרשת את תפקידו כרמטכ"ל חזבאללה.

ב־10 בספטמבר 2019 משרד החוץ של ארה"ב הגדיר אותו כטרוריסט בינלאומי עם סיווג מיוחד (אנ'). ב־18 באפריל 2023 הציעה תוכנית תגמולים לצדק (אנ') פרס של עד 7 מיליון דולר למי שימסור עליו מידע.

הערות שוליים
------------

1. ↑  إبراهيم عقيل, תגמולים לצדק, ממשלת ארצות הברית (בערבית)
2. ↑  David Hearst, EXCLUSIVE: Iran orders Hezbollah to target Saudi Arabia, Middle East Eye, ‏17 במאי 2016
3. ↑  דניאל סלאמה וסער הס, מפקד 910, היועץ והמנהיג: צמרת חיזבאללה ברשימת הטרור, באתר ynet, 20 במאי 2018
4. 1 2 3  איברהים אקיל, באתר תגמולים לצדק, ממשלת ארצות הברית  
مكافآت من أجل العدالة – عرض مكافأة مقابل تقديم معلومات عن القيادي في حزب الله إبراهيم عقيل - United States Department of State, United States Department of State, ‏19 באפריל 2023 (בערבית)
5. 1 2  כיבוי אורות, באתר חיל האוויר, ‏1 בפברואר 2000
6. ↑  חילופי אש כבדים בלבנון, באתר וואלה, ‏6 בפברואר 2000
7. 1 2  אתר למנויים בלבד סמדר פרי, אף מילה על ישראל, באתר "ידיעות אחרונות", 15 במאי 2016
8. ↑  **Korea North Economic & Development Strategy Handbook Volume 1 Startegic Information and Developments**, 2010, IBP USA, עמ' 211
9. 1 2 3  Treasury Sanctions Hizballah Leaders, Military Officials, And An Associate In Lebanon, U.S. DEPARTMENT OF THE TREASURY, ‏21 ביולי 2015
10. ↑  ירון שניידר, מי יחליף את איש הצללים של חיזבאללה?, באתר N12, ‏14 במאי 2016
11. ↑  אסף גבור, היום שאחרי: מי יחליף את רמטכ"ל חיזבאללה שחוסל?, באתר nrg, ‏15 במאי 2016